നീരജ് ചോപ്രയ്ക്ക് കേരള നിയമസഭയുടെ അഭിനന്ദനം ടോക്കിയോ ഒളിമ്ബിക്സിലെ അത് ലറ്റിക്സ് മത്സരത്തില് ഇന്ത്യ ആദ്യമായി സ്വര്ണമെഡല് നേടിയിരിക്കുന്നു. പുരുഷവിഭാഗം ജാവലിന് ത്രോയില് നീരജ് ചോപ്രയാണ് 87.58 മീറ്റര് എറിഞ്ഞ് ഇന്ത്യക്ക് അഭിമാനകരമായ വിജയം സമ്മാനിച്ചത്. അഭിനവ് ബിന്ദ്രക്കു ശേഷം ഇന്ത്യ വ്യക്തിഗത ഇനങ്ങളില് നേടുന്ന സ്വര്ണമെഡല് കൂടിയാണിത്. ആധുനിക ഒളിമ്ബിക്സില് ഇന്ത്യ നേടുന്ന ആദ്യത്തെ അത്ലറ്റിക്സ് സ്വര്ണമെഡല് എന്ന നിലയില് എത്രയോ തലമുറകളുടെ സ്വപ്നമാണ് നീരജ് ടോക്കിയോയില് സാക്ഷാത്കരിച്ചത്. രാജ്യത്തിന് അഭിമാനകരമായ വിജയം സമ്മാനിച്ച നീരജ് ചോപ്രയെ കേരള നിയമസഭ അഭിനന്ദിക്കുന്നു. ഒളിമ്ബിക്സിലെ പുരുഷവിഭാഗം 65 കിലോ ഫ്രീസ്റ്റൈല് ഗുസ്തിയില് വെങ്കല മെഡല് നേടിയ ബജ്രംഗ് പുനിയയേയും ഈ സഭ അഭിനന്ദിക്കുന്നു. രണ്ടു മാസം മുമ്ബ് പരിക്കേറ്റിരുന്ന ബജ്രംഗ് പുനിയയോട് ഡോക്ടര്മാര് വിശ്രമിക്കാന് നിര്ദേശിച്ചിരുന്നതാണ്. എന്നാല് രാജ്യത്തിന് വേണ്ടി മത്സരിച്ച് അദ്ദേഹം മെഡല് നേടി. ഇരുവര്ക്കും തുടര്ന്നും മികച്ച വിജയങ്ങള് ആശംസിക്കുന്നു. ടോക്കിയോ ഒളിമ്ബിക്സില് രാജ്യത്തിന് വേണ്ടി മികച്ച വിജയങ്ങള് നേടിയ എല്ലാ കായിക താരങ്ങളെയും ഈ സഭ അഭിനന്ദിക്കുന്നു. കൈരളി ഓണ്ലൈന് വാര്ത്തകള് വാട്സ്ആപ്ഗ്രൂപ്പിലും ലഭ്യമാണ്. വാട്സ്ആപ് ഗ്രൂപ്പില് അംഗമാകാന് ഈ ലിങ്കില് ക്ലിക്ക് ചെയ്യുക.